b'\n_START_ARTICLE_\nLatvijas Universit\xc4\x81tes Atomfizikas un spektroskopijas instit\xc5\xabts\n_START_SECTION_\nV\xc4\x93sture\n_START_PARAGRAPH_\n1957. gad\xc4\x81 LZA Fizikas instit\xc5\xabt\xc4\x81 nodibin\xc4\x81ja Teor\xc4\x93tisk\xc4\x81s  fizikas laboratoriju (vad\xc4\xabt\xc4\x81js Viktors Veldre), kas p\xc4\x93t\xc4\xabja elektronu un atomu sadursmes, kodolfiziku, magnetohidrodinamiku un cietvielu fiziku. Savuk\xc4\x81rt 1967. gad\xc4\x81 uz LVU Eksperiment\xc4\x81l\xc4\x81s  fizikas katedras b\xc4\x81zes izveidoja Spektroskopijas probl\xc4\x93mu laboratoriju (vad\xc4\xabt\xc4\x81ja E. Krauli\xc5\x86a), kas nodarboj\xc4\x81s ar da\xc5\xbe\xc4\x81du  element\xc4\x81ro  sadursmju  un  fotoprocesu  p\xc4\x93t\xc4\xabjumiem  vielas g\xc4\x81zveida f\xc4\x81z\xc4\x93, eksperimentos izmantojot  modern\xc4\x81s spektroskopijas metodes un l\xc4\x81zerus. _NEWLINE_1994. gad\xc4\x81, apvienojoties LU Spektroskopijas probl\xc4\x93mu laboratorijai un LZA Fizikas instit\xc5\xabta Teor\xc4\x93tisk\xc4\x81s Fizikas laboratorijai, tika izveidots Latvijas Universit\xc4\x81tes Atomfizikas un spektroskopijas instit\xc5\xabts. 2010. gad\xc4\x81 izveidoja Latvijas Universit\xc4\x81tes Astronomijas, Atomfizikas un Spektroskopijas un \xc4\xa2eod\xc4\x93zijas un \xc4\xa2eoinform\xc4\x81tikas instit\xc5\xabtu asoci\xc4\x81ciju \xe2\x80\x9cFOTONIKA-LV\xe2\x80\x9d._NEWLINE_2019. gada janv\xc4\x81r\xc4\xab instit\xc5\xabts p\xc4\x81rc\xc4\x93l\xc4\x81s uz Latvijas Universit\xc4\x81tes Zin\xc4\x81t\xc5\x86u m\xc4\x81ju Jelgavas iel\xc4\x81 1 Tor\xc5\x86akalna apkaim\xc4\x93.'